EASIT: Formació en Accés Fàcil per a la Inclusió Social
Unitat 1, Accessibilitat als mitjans;
punt 5, Serveis d'accessibilitat als mitjans;
vídeo "Subtitulació en directe".
Soc Anna Matamala, de la Universitat Autònoma de Barcelona.
En aquesta curta presentació parlaré dels subtítols en directe,
subtítols que es creen i s'emeten en directe.
Això no implica contextos
en què es té el text complet d'allò que es dirà.
Llavors, els subtítols es poden preparar amb antelació
i s'emeten en directe amb un software específic.
Els subtítols en directe solen ser intralingüístics
(per exemple, de l'anglès a l'anglès)
i el seu objectiu és que el contingut original
sigui accessible a qui no pugui sentir l'original de forma correcta.
No cal dir que la utilitat dels subtítols en directe
s'ha estès més enllà d'aquest grup d'usuaris.
A més a més, la subtitulació en directe interlingüística
ha començat a guanyar terreny.
Els subtituladors en directe es formen per crear subtítols
des d'una llengua origen A a una llengua meta B.
En aquest cas, cal combinar les habilitats de l'intèrpret
amb les del subtitulador.
Us convido a aprofundir en el tema amb el projecte ILSA
(Interlingual Live Subtitling for Access).
Els subtítols en directe es creen per diversos sistemes:
per mitjà d'un teclat
o d'un software de reconeixement de parla.
En el cas dels teclats,
hi ha diversos sistemes per crear subtítols:
l'estenotípia, el Velotype o un teclat estàndard QWERTY.
L'estenotípia és un teclat especialitzat
que fan servir els taquígrafs per escriure.
Els podeu haver vist als jutjats.
El Velotype és un teclat específic que es va desenvolupar als Països Baixos
per a la subtitulació en directe.
Permet crear síl·labes o paraules completes
pressionant diferents tecles alhora.
La corba d'aprenentatge és més curta que la de l'estenotípia.
El projecte LTA (Live Text Access) se centra en aquest teclat.
Podeu visitar el seu lloc web.
A banda d'aquests teclats específics,
es poden fer servir teclats estàndard de formes diverses:
una persona s'ocupa de tot;
dues persones treballen juntes en tàndem;
o diversos professionals fan una roda i subtitulen
per torns, seguint la roda.
És el cas, per exemple, de la televisió catalana.
El reparlat és un altre sistema:
un subtitulador professional repeteix, reformula o tradueix allò que sent
i un sistema de reconeixement de parla converteix aquestes paraules
en text escrit.
Els reparladors no parlen de forma natural,
sinó que han de dictar les paraules de forma molt concreta
i també afegir-hi la puntuació.
Per tant, dirien:
"He de fer un anunci important. Punt".
Avui dia també hi ha software
que crea guions i fins i tot subtítols en directe:
Webcaptioner, LiveCaption i fins i tot YouTube.
Com a exercici, seria interessant
comprovar com funcionen aquests sistemes en els vostres idiomes.
La qualitat pot variar molt en funció del parlant,
de la qualitat de l'àudio, del contingut i del llenguatge.
Aquesta subtitulació s'utilitza en programes en directe a televisió,
però també molt sovint
en actes en directe, com conferències.
Els professionals que creen els subtítols
poden ser al mateix lloc on se celebra l'acte,
o poden fer la subtitulació en directe a distància.
Jo he vist professionals a Canadà fent subtítols en directe
d'un acte que se celebrava a Suïssa.
Els subtítols gravats normalment apareixen en bloc.
S'anomenen en subtítols en bloc.
Apareixen en pantalla com un subtítol complet
i desapareixen igual.
En la subtitulació en directe això no és el més habitual.
Molt sovint, els subtítols en directe apareixen i desapareixen contínuament,
es desplacen per la pantalla.
Quan la línia inferior és plena, la superior desapareix.
Aquests subtítols poden tenir fins a tres línies
i aparèixer lletra per lletra,
paraula per paraula o línia per línia.
Una variació d'aquesta modalitat és quan apareixen contínuament,
però desapareixen en forma de bloc.
També passa, sobre tot en actes en directe,
que allò que s'ofereix no té forma de subtítol,
sinó que és un guió que apareix en pantalla,
bé davant del públic o en un dispositiu mòbil.
Això seria la base de la subtitulació en directe,
però se'n pot aprendre molt més.
Una lectura recomanada és el llibre de Pablo Romero-Fresco
"Subtitling through speech recognition: respeaking".
Presentació preparada per Anna Matamala,
de la Universitat Autònoma de Barcelona.
Podeu posar-vos en contacte a Anna.matamala@uab.cat.
El projecte EASIT ha rebut fons
de la Comissió Europea,
dins del programa Erasmus+ d'Associacions Estratègiques
de l'Educació superior,
conveni de subvenció 2018-1-ES01-KA203-05275.
El suport de la Comissió Europea en la producció d'aquest material
no implica que n'aprovi els continguts,
els quals només reflecteixen la visió dels autors.
La Comissió no es fa responsable
de qualsevol ús que es faci de la informació que conté.
Aquest material té una llicència Creative Commons,
llicència internacional de Reconeixement-CompartirIgual 4.0.
Socis del projecte EASIT:
Universtitat Autònoma de Barcelona,
Università degli Studi di Trieste,
Universidade de Vigo,
Stiftung Universität Hildesheim,
SDI München,
Dyslexiförbundet,
Radiotelevisija Slovenija,
Zavod Risa.
EASIT: Formació en Accés Fàcil per a la Inclusió Social